Okresná prokuratúra Komárno 
Pohraničná 6, 945 28 Komárno 1 	

Sp. zn. : 1 Pv 101/14/4401	Komárno, 12.3.2014
EEČ : 2-30-45-2014

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Komárno
Podľa § 215 odsek 1 písmeno d (§ 9 odsek 1 písmeno f) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
na tom skutkovom základe, že dňa 5. februára 2014 v čase okolo 22.00 hod. prišiel domov na adresu svojho trvalého pobytu, kde riadne býva so svojou matkou XXXXX a nevlastným otcom XXXXX a to XXXXX, kde po vojdení do bytu po tom, ako zistil, že všetci spia, odcudzil z kuchyne finančnú hotovosť v celkovej sume 1050.- Eur, ktorá bola uložená v pohári na poličke kuchynskej linky, čím pre XXXXX, nar. XXXXX, trvale bytom XXXXX a XXXXX, nar. XXXXX, trvale bytom XXXXX spôsobil škodu vo výške 1050.- Eur,

lebo je trestné stíhanie neprípustné podľa § 9 odsek 1 písmeno f

Odôvodnenie:
          Vydaním príslušných uznesení bolo  podľa ustanovenia  §-u 199 odsek 1 Trestného poriadku začaté trestné stíhanie a podľa ustanovenia §-u 206 odsek 1 Trestného poriadku vznesené obvinenie XXXXX,  narodenému dňa 3. júla 1994 za prečin krádeže podľa ustanovenia  §-u 212 odsek 1  Trestného zákona na tom skutkovom základe, že dňa 5. februára 2014 v čase okolo 22.00 hod. prišiel domov na adresu svojho trvalého pobytu, kde riadne býva so svojou matkou XXXXX a nevlastným otcom XXXXX a to XXXXX, kde po vojdení do bytu po tom, ako zistil, že všetci spia, odcudzil z kuchyne finančnú hotovosť v celkovej sume 1050.- Eur, ktorá bola uložená v pohári na poličke kuchynskej linky, čím pre XXXXX, nar. XXXXX, trvale bytom XXXXX a XXXXX, nar. XXXXX, trvale bytom XXXXX spôsobil škodu vo výške 1050.- Eur.

     	Poškodená XXXXX, ktorá je matkou obvineného, pri výsluchoch dňa 06. februára 2014  a 04. marca 2014 po náležitom zákonnom poučení v zmysle ustanovenia §-u 211 odsek 1 Trestného poriadku nedala súhlas na jeho trestné stíhanie. Poškodený XXXXX, ktorý je nevlastným otcom obvineného pri výsluchu dňa 06. februára 2014  po náležitom zákonnom poučení v zmysle ustanovenia §-u 211 odsek 1 Trestného poriadku dal súhlas na jeho trestné stíhanie. Pri výsluchu dňa 04. marca 2014 však tento súhlas v zmysle ustanovenia §-u 212 odsek 2  Trestného poriadku vzal späť.   

     	Podľa ustanovenia §-u 215 odsek 1 písmeno d)  Trestného poriadku s poukazom na ustanovenia §-u 9 odsek 1 písmeno f) Trestného poriadku prokurátor zastaví trestné stíhanie,  nakoľko je  neprípustné, ak je podmienené súhlasom poškodeného a súhlas bol vzatý späť.
 
    	Preto bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marián Konkolovský
prokurátor